vettius-valens.anthologiarum-libri-ix 2.41.4
Συντομωτέραν οὖν τὴν ὑφήγησιν ἐκ τοῦ ζῳδιακοῦ κύκλου προδείξομεν πρὸς τὸ εὐκατάληπτον εἶναι τὸ λεγόμενον . ὁ Κριὸς ἀναιρεῖται ὑπὸ Σκορπίου , ἐστι δὲ ἀμφότερα οἰκητήρια Ἀρεως · ἔστιν οὖν ὁ Ἄρης ἑαυτοῦ ἀναιρέτης , ὅθεν καὶ αὐτόχειρας ποιεῖ καὶ ὑψόθεν ῥίπτοντας καὶ ἑτοιμοθανάτους ἢ συνιστοροῦντας κακοῖς , ληστρικοὺς φονικούς τὰς τῶν θανάτων αἰτίας ἑαυτοῖς ἐπιφέροντας καὶ ὑπὸ θηρίων ἢ πυρὸς ἢ συμπτώσεως ἀπολλυμένους , ἔτι δὲ ἀπὸ τετραπόδων καὶ ἀρμάτων καὶ ἐπαγωγῆς . — Ὁ δὲ Ταῦρος ἀναιρεῖται ὑπὸ Τοξότου , ὅπερ ἐστὶν Ἀφροδίτη ὑπὸ Διός · οὗτοι εὐθανατοῦσιν ἐκ τροφῆς ἢ πληθώρας ἢ οἴνου ἢ συνουσίας ἢ ἀποπληξίας ἀποκοιμηθέντες ἢ ἐκλυθέντες μηδεμιᾶς αἰτίας κακωτικῆς παρεμπεσούσης , ἐκτὸς εἰ μὴ κακοποιὸς ἐπών ἢ μαρτυρήσας ἐκ τῆς ἰδίας φύσεως τὸ τέλος ἐπεισενεγκόμενος τὴν αἰτίαν τοῦ θανάτου δηλώσει . — Οἱ Δίδυμοι ὑπὸ Αἰγόκερω , τουτέστιν Ἑρμῆς ὑπὸ Κρόνου · γίνονται οὖν τινες βιαιοθάνατοι ὑπὸ μελαίνης χολῆς ὀχλούμενοι ἢ νευρικαῖς αἰσθήσεσι περιπεσόντες ἢ ἐν καθύγροις τόποις θηρίων ἑρπετῶν κακώσει ἢ καταδικασθέντες συσχεθέντες πνιγέντες ληστῶν ἢ πολεμίων ἐχόδοις περιπεσόντες ἢ φαρμάκων πείρᾳ διὰ τὸ κάθυγρον . — Ὁ Καρκίνος ὑπὸ Ὑδροχόου , ὅπερ ἐστὶ Σελήνη ὑπὸ Κρόνου · ἀπόλλυνται δὲ διʼ ὑγρῶν ἢ τῶν ἐντὸς ἀχλήσεων ἢ περιπεσόντες σπληνὸς ἢ στομάχου ἀλγηδόσιν , ἀναφοραῖς ὑγρῶν , θαλάσσῃ ποταμοῖς ψυγμοῖς ἑρπετῶν θηρίων ἐπιφοραῖς ἐλεφαντιάσει ἰκτέροις σεληνιασμοῖς φαρμακείαις συνοχαῖς πολυχρονίαις ἑτέραις νόσοις , ἐπὶ δὲ θηλυκῶν μαζῶν ἀλγηδόσι καρκινώμασι κρυπτῶν πόνοις ἢ μήτρας ἢ πνιγμῷ ἢ ἐμβρυοτομίᾳ τοκετῶν . — Ὁ Λέων ὑπὸ Ἰχθύων , Ἥλιος ὑπὸ Διός . ὅθεν τελευτῶσι καρδιακοὶ ἡπατικοὶ ἢ ἐν καθύγροις κινδυνεύουσιν ἢ διʼ ὑγρῶν αἰτιῶν καὶ πτώσεων καὶ διὰ ῥιγοπυρετων ἢ ἐν βαλανείοις ἢ διὰ γυναικῶν δόλους . — Ἡ Παρθένος ὑπὸ Κριοῦ , Ἑρμῆς ὑπὸ Ἄρεως · τελευτῶσι δὲ διὰ προδοσίας καὶ κακουχίας πολέμοις ἢ λησταῖς περιπεσόντες , ἐμπρησμοῖς συμπτώσεσιν ἐπισκιασμοῖς αἰχμαλωσίαις χόλῳ δυναστῶν ἡ διὰ ἀπαγωγῆς ἢ ἀπὸ τετραπόδων ἢ ὕψους πτώσεως , συνθραύσεως μελῶν , θηρίων ἐπιφοραῖς · ἐπὶ δὲ θηλυκῶν προσώπων πτώσεσι κοιλίας , ἐμβρυοτομίαις τοκετῶν , αἱμαγμοῖς φθοραῖς . — Ὁ Ζυγὸς ὑπὸ Ταύρου , Ἀφροδίτη ὑπὸ ἑαυτῆς ὅθεν αὐτόχειρες γίνονται διὰ πόσεως φαρμάκου ἀσπιδόδηκτοι ἐγκρατευόμενοι συνουσιάζοντες , τελευτῶσι σταφυλοτομηθέντες ἀποπνιγέντες κολοβωθέντες ἢ πηροὶ καὶ παραλυτικοὶ γενόμενοι ἢ αἰτίαις διὰ θηλυκῶν προσώπων περιπεσόντες . — Σκορπίος ὑπὸ Διδύμων , Ἄρης ὑπὸ Ἑρμοῦ . διὰ σιδήρου τομῆς μορίων ἕδρας ἢ στραγγουρίας σηπεδόνος ἀγχόνης ἑρπετῶν βίας μάχης , ληστῶν ἐφόδοις ἢ πειρατῶν ἐπιφοραῖς ἢ διʼ ἐξουσίας διὰ πυρὸς σκολοπισμοῦ ἑρπετῶν θηρίων αἰτίας . — Τοξότης ὑπὸ Καρκίνου , Ζεὺς ὑπὸ Σελήνης · τελευτῶσιν οὖν σπληνικοὶ ἢ ἡπατικοὶ στομαχικοὶ ἀναφορικοὶ αἱμοπτυῖκοί , ἀπὸ τετραπόδων πτώσεως ἢ θηρίων δακετῶν αἰτίαις συμπτώσεων ναυαγιῶν καθύγρων τόπων σεληνιασμοῦ πηρώσεως ἐκλύσεμως . — Αἰγόκερως ὑπὸ Λέοντος , Κρόνος ὑπὸ Ἡλίου · τελευτῶσι [ γὰρ ] καρδιακοὶ καταγματικοί , ἐν βαλανείοις ἢ πυρίκαυστοι , χόλῳ βασιλέως ἢ δυναστῶν ἢ σκολοπισμοῦ θηρίων κακώσεως τετραπόδων ἢ ὕψους πτώσεως . — Ὑδροχόος ὑπὸ Παρθένου , Κρόνος ὑπὸ Ἑρμοῦ · τελευτῶσι δὲ ὑπὸ τῶν ἐντὸς φθισικῇ αἰτίᾳ ὑδρωπικῇ ἐλεφαντιάσει ἰκτερικῇ νόσῳ σιδηροσφαγίᾳ δυσεντερίᾳ γυναικὸς προδοσίᾳ . — Ἰχθύες ὑπὸ Ζυγοῦ , Ζεὺς ὑπὸ Ἀφροδίτης · διʼ ὑγρῶν ἢ φαρμακοποσίας ῥευμάτων ἢ νεύρων αἰσθήσεως μορίων ἥπατος πόνων ἰσχιάδος ἑρπετῶν θηρίων αἰτίας .
Lemmas: σύντομος οὖν ὁ ὑφήγησις ἐκ ὁ ζῳδιακός κύκλος προδείκνυμι πρός ὁ εὐκατάληπτος εἰμί ὁ λέγω . ὁ Κριός ἀναιρέω ὑπό Σκορπίος , εἰμί δέ ἀμφότερος οἰκητήριον Ἄρης · εἰμί οὖν ὁ Ἄρης ἑαυτοῦ ἀναιρέτης , ὅθεν καί αὐτόχειρ ποιέω καί ὑψόθεν ῥίπτω καί ετοιμοθάνατος ἢ συνιστορέω κακός , ληστρικός φονικός ὁ ὁ θάνατος αἴτιος ἑαυτοῦ ἐπιφέρω καί ὑπό θηρίον ἢ πυρός ἢ σύμπτωσις ἀπολύω , ἔτι δέ ἀπό τετράπους καί ἄρμα καί ἐπαγωγή . — ὁ δέ Ταῦρος ἀναιρέω ὑπό τοξότης , ὅσπερ εἰμί Ἀφροδίτη ὑπό Ζεύς · οὗτος εὐθανατέω ἐκ τροφή ἢ πληθώρα ἢ οἶνος ἢ συνουσία ἢ ἀποπληξία ἀποκοιμάομαι ἢ ἐκλύω μηδείς αἴτιος κακωτικός παρεμπίπτω , ἐκτός εἰμί μή κακοποιός ἔπειμι ἢ μαρτυρέω ἐκ ὁ ἴδιος φύσις ὁ τέλος ἐπεισφέρω ὁ αἴτιος ὁ θάνατος δήλωσις . — ὁ Δίδυμος ὑπό αἰγόκερως , τουτέστιν Ἑρμῆς ὑπό Κρόνος · γίγνομαι οὖν τις βιαιοθανατέω ὑπό μέλας χολή ὀχλέω ἢ νευρικός αἴσθησις περιπίπτω ἢ ἐν κάθυγρος τόπος θηρίον ἑρπετόν κακόω ἢ καταδικάζω συνέχω πνίγω λῃστής ἢ πολέμιος ἔχω περιπίπτω ἢ φάρμακον πείρω διά ὁ κάθυγρος . — ὁ Καρκίνος ὑπό Ὑδροχόος , ὅσπερ εἰμί Σελήνη ὑπό Κρόνος · ἀπόλλυμι δέ διά ὑγρός ἢ ὁ ἐντός ἀχλήσεων ἢ περιπίπτω σπλήν ἢ στόμαχος ἀλγηδών , ἀναφορά ὑγρός , θάλασσα ποταμός ψυγμός ἑρπετόν θηρίον ἐπιφορά ἐλεφαντίασις ἴκτερος σεληνιασμός φαρμακεία συνοχή πολυχρονία ἕτερος νόσος , ἐπί δέ θηλυκός μαστός ἀλγηδών καρκίνωμα κρυπτός πόνος ἢ μήτρα ἢ πνιγμός ἢ ἐμβρυοτομία τοκετός . — ὁ Λέων ὑπό ἰχθύς , Ἥλιος ὑπό Ζεύς . ὅθεν τελευτάω καρδιακός ηπατικός ἢ ἐν κάθυγρος κινδυνεύω ἢ διά ὑγρός αἰτία καί πτῶσις καί διά ῥιγοπύρετος ἢ ἐν βαλανεῖον ἢ διά γυνή δόλος . — ὁ Παρθένος ὑπό Κριός , Ἑρμῆς ὑπό Ἄρης · τελευτάω δέ διά προδοσία καί κακουχία πόλεμος ἢ λῃστής περιπίπτω , ἐμπρησμός σύμπτωσις ἐπισκιασμός αἰχμαλωσία χόλος δυνάστης ὁ διά ἀπαγωγή ἢ ἀπό τετράπους ἢ ὕψος πτῶσις , σύνθραυσις μέλος , θηρίον ἐπιφορά · ἐπί δέ θηλυκός πρόσωπον πτῶσις κοιλία , ἐμβρυοτομία τοκετός , αἱμαγμός φθορά . — ὁ ζυγόν ὑπό Ταῦρος , Ἀφροδίτη ὑπό ἑαυτοῦ ὅθεν αὐτόχειρ γίγνομαι διά πόσις φάρμακον ἀσπιδόδηκτος ἐγκρατεύομαι συνουσιάζω , τελευτάω σταφυλοτομέω ἀποπνίγω κολοβόω ἢ πηρός καί παραλυτικός γίγνομαι ἢ αἴτιος διά θηλυκός πρόσωπον περιπίπτω . — Σκορπίος ὑπό Διδύμων , Ἄρης ὑπό Ἑρμῆς . διά σίδηρος τομή μόριον ἕδρα ἢ στραγγουρία σηπεδών ἀγχόνη ἑρπετόν Βίας μάχη , λῃστής ἔφοδος ἢ πειρατής ἐπιφορά ἢ διά ἐξουσία διά πυρός ανασκολοπισμός ἑρπετόν θηρίον αἴτιος . — Τοξότης ὑπό Κάρκινος , Ζεύς ὑπό Σελήνη · τελευτάω οὖν σπληνικός ἢ ηπατικός στομαχικός αναφορικός αιμοπτυικω , ἀπό τετράπους πτῶσις ἢ θηρίον δάκος αἴτιος σύμπτωσις ναυαγία κάθυγρος τόπος σεληνιασμός πήρωσις ἔκλυσις . — αἰγόκερως ὑπό Λέων , Κρόνος ὑπό Ἡλίας · τελευτάω [ γάρ ] καρδιακός καταγματικός , ἐν βαλανεῖον ἢ πυρίκαυστος , χόλος βασιλεύς ἢ δυνάστης ἢ ανασκολοπισμός θηρίον κάκωσις τετράπους ἢ ὕψος πτῶσις . — Ὑδροχόος ὑπό παρθένος , Κρόνος ὑπό Ἑρμῆς · τελευτάω δέ ὑπό ὁ ἐντός φθισικός αἴτιος ὑδρωπικός ἐλεφαντίασις ικτερικός νόσος σιδηροσφαγία δυσεντερία γυνή προδοσία . — ἰχθύς ὑπό ζυγόν , Ζεύς ὑπό Ἀφροδίτη · διά ὑγρός ἢ φαρμακοποσία ῥεῦμα ἢ νεῦρον αἴσθησις μόριον ἧπαρ πόνος ἰσχιάς ἑρπετόν θηρίον αἴτιος .